DA Den Europæiske Unions Tidende C 387/14

MEDDELELSE OM ANSØGNING OM EFTERFORSKNING EFTER FLYDENDE OG GASFORMIGE KULBRINTER PÅ OMRÅDET BENÆVNT TORRENTE RIZZUTO

DET REGIONALE FORVALTNINGSORGAN FOR ENERGI OG OFFENTLIG FORSYNINGSVIRKSOMHED — DEN REGIONALE AFDELING FOR ENERGI

REGIONALKONTORET FOR KULBRINTER OG GEOTERMI (U.R.I.G.)

2012/C 387/07

Selskabet MAC OIL SpA med hovedsæde i Rom, Via Lucullo 11, 00187 Rom, Italia, og medlem handelskammeret i Rom (P.IVA/C.F. 09409401008, REA 1160635) har med henvisning til Siciliens regionallov nr. 14 af 3. juli 2000 ved brev af 15. september 2011 og tillægsskrivelse af 21. maj 2012 og 19. oktober 2012 anmodet det Regionale Forvaltningsorgan for Energi og Offentlig Forsyningsvirksomhed, Via Ugo La Malfa 87/89, 90146 Palermo, Italia, der er den kompetente myndighed for tildeling af udvindingsrettigheder i regionen Sicilien, om tilladelse til efterforskning efter flydende og gasformige kulbrinter i det område, der normalt benævnes »Torrente Rizzuto«. Området, der dækker et areal på 69 203,95 ha (692,04 km2), ligger i følgende kommuner i provinserne Agrigento, Caltanissetta og Enna: Campobello di Licata, Licata, Ravanusa (Agrigento), Butera, Gela, Mazzarino, Riesi (Caltanissetta), Barrafranca, Enna, Piazza Armerina og Pietraperzia (Enna). Mod nord afgrænses området af det område, som er omfattet »Friddani«-efterforskningstilladelsen (punkt B, C, og D i området »Torrente Rizzuto«), mod øst grænser det op til det område, der er omfattet af »Passo di Piazza«-efterforskningstilladelsen (punkt E og F i området »Torrente Rizzuto«), og den sydlige del af området omgrænses af »Costa del Sole«-efterforskningstilladelsen (punkt G, H, I, L, M, N og O i området »Torrente Rizzuto«).

Omkredsen af det område, som ansøgningen omfatter, danner en uregelmæssig polygon, der afgrænses ved en ubrudt linje gennem punkterne A, B, C, D, E, F, G, H, I, L, M, N og O.

Punkterne defineres således:

A. Punktet på kysten, hvor forlængelsen af en linje trukket fra punkt B og punktet beliggende i 19 meters højde langs Strada Provinciale nr. 67 ved området »Sorgente del Pisciotto«, når forstranden

B. Punktet beliggende i 661 meters højde over Cozzo Mola di Gerasello; punktet er sammenfaldende med punkt A i »Friddani«-efterforskningstilladelsen

C. Punktet sammenfaldende med det sydlige hjørne af bygningen Casa Giordano, ca. 550 m NNV for punktet beliggende i 429 meters højde syd for bebyggelsen Barrafranca; punktet er sammenfaldende med punkt R i »Friddani«-efterforskningstilladelsen

D. Punktet for 14 km-stenen på vejen øst for Mazzarino, der passerer gennem Contrada Floresta og fører til Strada Statale Centrale Sicula nr. 117; punktet er sammenfaldende med punkt Q i »Friddani«-efterforskningstilladelsen

E. Det nordøstlige hjørne på bebyggelsen C. Zubia Nuova i 101 meters højde, sydøst for Butera station; punktet er sammenfaldende med punkt A i »Passo di Piazza«-efterforskningstilladelsen

F. Det punkt på kysten, hvor forlængelsen af en linje trukket fra punkt E og 225 km-stenen på Strada Statale nr. 115 når forstranden; punktet er sammenfaldende med punkt Z i »Passo di Piazza«-efterforskningstilladelsen

G. Skæringspunktet på kystlinjen og forlængelse af linjen, der forbinder punkt I og H; punktet er sammenfaldende med punktet for »Costa del Sole«-efterforskningstilladelsen

H. Det trigonometriske punkt i 75 meters højde ved Torre Manfria; punktet er sammenfaldende med punkt C i »Costa del Sole«-ansøgningen om tilladelse

I. Det trigonometriske punkt i 289 meters højde ved Rocca d'Adamo; punktet er sammenfaldende med punkt B i »Costa del Sole«-ansøgningen om tilladelse

L. Det sydvestlige hjørne af bygningen Casa Savorni i 100 meters højde; punktet er sammenfaldende med punkt A i »Costa del Sole«-efterforskningstilladelsen

M. Det sydvestlige hjørne af bygningen Casa La Tenutella i 59 meters højde; punktet er sammenfaldende med punkt G i »Costa del Sole«-ansøgningen om tilladelse

N. Det trigonometriske punkt i 18 meters højde ved Castello di Falconara; punktet er sammenfaldende med punkt F i »Costa del Sole«-efterforskningstilladelsen

O. Skæringspunktet på kystlinjen og forlængelse af linjen, der forbinder punkterne M og N; punktet er sammenfaldende med punkt E i »Costa del Sole«-efterforskningstilladelsen.

Geografiske koordinater

Punkt Nordlig bredde Østlig længde (M. Mario) A 1° 23′ 54,92″ 37° 07′ 33,37″ B 1° 46′ 45,6″ 37° 27′ 39″ C 1° 45′ 16,98″ 37° 21′ 56,37″ D 1° 51′ 25,54″ 37° 16′ 54,67″ E 1° 44′ 07,44″ 37° 07′ 57,24″ F 1° 41′ 59,51″ 37° 05′ 45,11″ G 1° 41′ 08,14″ 37° 05′ 31,11″ H 1° 41′ 11,19″ 37° 05′ 59,19″ I 1° 43′ 35,59″ 37° 09′ 41,35″ L 1° 42′ 23,39″ 37° 09′ 49,96″ M 1° 38′ 33,56″ 37° 08′ 41,63″ N 1° 36′ 03,05″ 37° 06′ 29,39″ O 1° 35′ 57,97″ 37° 06′ 25,14″

Interesserede kan indgive ansøgning om tilladelse inden for samme område inden for 90 dage efter offentliggørelsen af nærværende meddelelse i Den Europæiske Unions Tidende. Ansøgninger, der indløber efter nævnte frist, vil ikke blive taget i betragtning. Dekretet om meddelelse af efterforskningstilladelse udstedes inden for seks måneder regnet fra sidste frist for, at konkurrerende foretagender kan indgive ansøgning. Med henvisning til artikel 5, stk. 1, i direktiv 94/22/EF skal det endvidere meddeles, at kriterierne for tildeling af tilladelse til prospektering, efterforskning og udvinding allerede er offentliggjort i Den Europæiske Unions Tidende C 396 af 19. december 1998 med henvisning til bestemmelserne i Italiens præsidents lovdekret nr. 625 af 25. november 1996 (offentliggjort i Gazzetta ufficiale della Repubblica italiana (den italienske statstidende) nr. 293 af 14. december 1996) om gennemførelse af nævnte direktiv i italiensk lovgivning og nærmere beskrevet i førnævnte regionallov nr. 14 af 3. juli 2000 (offentliggjort i Gazzetta Ufficiale della Regione Siciliana (Regionen Siciliens Officielle Tidende) nr. 32 af 7. juli 2000).

Betingelser og krav vedrørende aktiviteternes udøvelse og ophør er fastsat i førnævnte sicilianske regionallov nr. 14 af 3. juli 2000 og i det standardudbudsmateriale, der er udstedt ved erhvervsafdelingens dekret nr. 91 af 30. oktober 2003 og nr. 88 af 20. oktober 2004, offentliggjort i Gazzetta Ufficiale della Regione Siciliana henholdsvis nr. 49, del I, af 14. november 2003 og nr. 46, del I, af 5. november 2004.

Ansøgningsdokumenterne er deponeret på regionalkontoret for kulbrinter og geotermi under det regionale erhvervs- og minedepartement, Via Ugo La Malfa 101, 90146 Palermo, Italia, hvor de ligger til gennemsyn for interesserede.